SL Uradni list Evropske unije C 260/258

IZJAVA O ZANESLJIVOSTI, KI JO RAČUNSKO SODIŠČE PODA GLEDE 6., 7., 8. IN 9. EVROPSKEGA RAZVOJNEGA SKLADA (ERS) ZA PRORAČUNSKO LETO 2006

(2007/C 260/02)

I. Evropsko računsko sodišče (Sodišče) je preverilo računovodske izkaze šestega, sedmega, osmega in devetega Evropskega razvojnega sklada ter z njimi povezane transakcije za proračunsko leto, ki se je končalo 31. decembra 2006. Ti izkazi zajemajo finančne izkaze, poročila o finančnem izvajanju ter finančne izkaze in informacije, ki jih je zagotovila Evropska investicijska banka (EIB) (1). Sodišče mora v skladu s finančnimi uredbami Evropskemu parlamentu in Svetu podati izjavo o zanesljivosti računovodskih izkazov ter zakonitosti in pravilnosti z izkazi povezanih transakcij glede tistega dela sredstev ERS, za čigar finančno poslovodenje je odgovorna Komisija (2). Sodišče je revizijo opravilo v skladu s svojimi revizijskimi politikami in standardi. Ti temeljijo na splošno sprejetih mednarodnih revizijskih standardih, ki so bili prilagojeni kontekstu Evropskih razvojnih skladov. Sodišče je tako pridobilo razumno podlago za spodaj izražena mnenja.Zanesljivost računovodskih izkazovII. Sodišče meni, da poročila o finančnem izvajanju za proračunsko leto 2006 in finančni izkazi na dan 31. decembra 2006 predstavljajo zanesljivo sliko prihodkov in odhodkov v zvezi s šestim, sedmim, osmim in devetim ERS ter njihovega finančnega stanja ob koncu leta. Sodišče ne izraža pridržka k zgoraj navedenemu mnenju, vendar opozarja na: (a) dejstvo, da Komisija ni prikazala veljavnosti predpostavk, ki so bile uporabljene za oceno rezervacije za račune, ki bodo prejeti; (b) precenjen znesek jamstev, razkrit v opombah k finančnim izkazom. Zakonitost in pravilnost z izkazi povezanih transakcijIII. Zaradi rezultatov svoje revizije in z izjemo zadeve, omenjene v odstavku IV, Sodišče meni, da so transakcije v zvezi s prihodki, dodeljenimi sredstvi, obveznostmi in plačili za proračunsko leto v celoti gledano zakonite in pravilne.IV. Sodišče je pri reviziji odkrilo pomembno pojavljanje napak, ki vplivajo na z izkazi povezane transakcije, ki jih odobrijo delegacije.V. Glede proračunske pomoči in brez nadaljnjega pridržka k zgoraj navedenemu revizijskemu mnenju je Sodišče pri reviziji odkrilo, da Komisijine odločitve o izplačilu ne prikazujejo dovolj formalno in strukturirano skladnosti s Sporazumom iz Cotonouja.VI. Sodišče je kljub napredku, ki ga je Komisija dosegla pri svojih nadzornih in kontrolnih sistemih, pri reviziji odkrilo, da bi bilo treba izboljšati nekatere sisteme in razviti splošno strategijo kontrole, da bi se zagotovilo učinkovitejše in uspešnejše izvajanje nadzornih in kontrolnih dejavnosti. Sodišče opaža, da Komisija rešuje veliko vprašanj, ki jih je omenilo v svojem poročilu, ter pozdravlja pozitiven odziv Komisije na njegova priporočila. 27. september 2007 Hubert WEBER Predsednik Evropsko računsko sodišče 12, rue Alcide De Gasperi, L-1615 Luxembourg

(1) Po določbah členov 96(1), 100, 101 in 125(2) finančne uredbe v zvezi z 9. ERS; to se v praksi v prvi vrsti nanaša na bilance stanje ter sorodne izkaze, ki jih pripravi računovodja, nato pa na upravljavske izkaze s tabelami, ki jih pripravi glavni odredbodajalec po posvetu z računovodjo. Ti finančni izkazi so predstavljeni za vsakega od štirih ERS-ov v izčrpni in konsolidirani obliki. Ta izjava o zanesljivosti ne pokriva finančnih izkazov in informacij, ki jih zagotovi EIB (glej opombo 14).

(2) Po členu 103(3) zgoraj omenjene finančne uredbe; to skupaj s členom 1 iste uredbe pomeni, da izjava o zanesljivosti ne pokriva tistega dela sredstev devetega ERS, ki ga upravlja in za katerega je odgovorna EIB.